Kiderült! Eddig tart az idei nyár és a meleg – hatalmas fordulat jön - Propeller
personPropeller access_time2019. augusztus 30., 14:23 comment3 hozzászólás
Az utolsó nyári hétvégén is sok lesz a napsütés, kánikulával, néhol 35 fok is lehet – derül ki az Országos Meteorológiai Szolgálat országos, középtávú előrejelzéséből.
Hétfőn kezdetben napos időre számíthatunk, majd délután nyugat felől megnövekszik a fátyolfelhőzet. A Dunántúlon az erősödő gomolyfelhő-képződés mellett zápor, zivatar is előfordulhat. A délkeleti szelet élénk lökések kísérik, majd nyugaton a szél északira fordul, megerősödik, néhol viharossá fokozódik. A legalacsonyabb éjszakai hőmérséklet 14 és 20, a legmagasabb nappali hőmérséklet általában 29 és 34 fok között alakul.
Kedden jön a fordulat és a nyárias meleg vége
– árulta el a 24.hu-nak Molnár László meteorológus, a Kiderül.hu munkatársa.
Érdekes kettősség fog kialakulni – tesz hozzá a 24.hu. A Fekete-tenger térségében ugyanis egy stabil anticiklon gomolyog, ami ha nem is megállítja, de nagyon lelassítja a front keleti irányú vonulását nagyjából a Duna vonalán. Így keddtől a Dunántúlon csapadékos lesz az idő 20 fok körüli hőmérséklettel, míg a keleti országrészben 30 fok közelében marad a hőmérséklet, és csak egy-egy zápor-zivatar kialakulására van esély.
Lassanként azonban a szezonzárónak is tekinthető front meghódítja az egész országot, csütörtök-péntek magasságában mindenhol megszűnik a kánikula, beáll a szeptember elejére jellemző 24-28 fokos hőmérséklet – már ami a nap legmelegebb óráit illeti.
Kedden nyugaton nagyrészt erősen, keleten változóan felhős lesz az ég. Nyugaton eső, zápor, északkeleten zivatar is várható, másutt kicsi a csapadék esélye. Az északnyugati, északi szelet a Dunántúlon erős vagy viharos lökések kísérik. A legalacsonyabb éjszakai hőmérséklet 13 és 20, a legmagasabb nappali hőmérséklet 17 és 32 fok között valószínű, nyugatról kelet felé haladva lesz egyre melegebb.
Szerdán közepesen és erősen felhős időszakok és területek egyaránt lesznek. Főként nyugaton és északon valószínű eső, zápor. Az északi, északnyugati szél több helyen megerősödik. A legalacsonyabb éjszakai hőmérséklet 12 és 19, a legmagasabb nappali hőmérséklet 21 és 28 fok között valószínű.
Forrás: 24.hu, Kiderül, MTI
Szerintem meg inkább beborul.
thumb_up replyVálasz error access_time2019. augusztus 30., 18:27
Kósa lesz a m.elnök,s nem lesz szóvivője? Így megint ez lesz a legvidámabb barakk helye?
Hatalmas fordulat mi más lehetne?
thumb_up replyVálasz error access_time2019. augusztus 31., 12:45
"Jelenleg még tombol a nyár és kánikula van. Nem lesz másképp még a hétvégén sem." Hülyék!!! - Hol tombol a nyár???!!! Sokszor a Pesti Srácok színvonala alatt tudósít a lap!!!
thumb_up replyVálasz error access_time2019. szeptember 25., 17:59